ai4bharat/Pralekha huggingface dataset:
மனித வள மேம்பாட்டு அமைச்சகம்
கலா உத்சவ் 2020 நிறைவு நிகழ்ச்சியில் மத்திய கல்வி அமைச்சர் உரையாற்றினார்
கலா உத்சவ் 2020-ன் நிறைவு நிகழ்ச்சியில் மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' இன்று உரையாற்றினார். நிகழ்ச்சியில் பேசிய அவர், ஒரே பாரதம் ஒப்பற்ற பாரதம் இயக்கத்திற்கு சரியான பாதை மற்றும் வடிவத்தை அளிப்பதன் மூலம் பிரதமர் திரு நரேந்திர மோடியின் கனவை கலா உத்சவ் நனவாக்குவதாக கூறினார். கலா உத்சவ் 2020-ல் பொம்மைகள் பிரிவை அறிமுகப்படுத்தியதற்காக, பாராட்டு தெரிவித்த அவர், உள்நாட்டு தொழில்களுக்கு ஊக்கம் அளிப்பதற்கு இது உதவும் என்றார்.
தேசிய கல்வி கொள்கை 2020 குறித்து பேசிய மத்திய அமைச்சர், கல்வியின் மூலம் கலைகள் மற்றும் கலாச்சாரத்தை ஊக்குவிக்க அது விரும்புகிறது என்றார். தேசிய கல்வி கொள்கை 2020-ன் பரிந்துரைகளை கலா உத்சவ் 2020 செயல்படுத்தி உள்ளது. மாணவர்கள் எந்த ஒரு கலை வடிவத்தில் தங்களை ஈடுபடுத்திக் கொண்டாலும் அதற்கு தங்களது கற்பனையின் மூலம் உயிர் ஊட்டுகிறார்கள். இந்த நடைமுறைக்கான வாய்ப்பை கலா உத்சவ் வழங்குகிறது.
இதனால் மாணவர்களின் பல்வேறு திறமைகள் மேம்படுவதோடு, அவர்களின் ஒட்டுமொத்த வளர்ச்சிக்கும் உதவுகிறது. டிஜிட்டல் தளத்தின் மூலம் 2021 ஜனவரி 10 அன்று கலா உத்சவ் 2020 ஆன்லைனில் தொடங்கப்பட்டது.
பல்வேறு மாநிலங்கள், யூனியன் பிரதேசங்கள், கேந்திரிய வித்யாலயாக்கள் மற்றும் நவோதயா வித்யாலயாக்களிலிருந்து 35 குழுக்கள் பங்கேற்ற இந்த நிகழ்ச்சியில், 576 மாணவர்கள் தங்களது திறமைகளை வெளிப்படுத்தினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692938
சமூக நிதி மற்றும் அதிகாரமளித்தல் அமைச்சகம்
அசாமில் மாற்றுத்திறனாளிகள் மற்றும் மூத்த குடிமக்களுக்கு உதவி மையம் தொடக்கம்: ரூ.261.15 லட்சம் மதிப்பிலான உதவி பொருட்கள் வழங்கப்படுகின்றன
அசாமில் மாற்றுத்திறனாளிகள் மற்றும் மூத்த குடிமக்களுக்கான உதவி மையத்தை மத்திய சமூகநீதி மற்றும் அதிகாரமளித்தல் துறை அமைச்சர் திரு தவார்சந்த் கெலாட் காணொலி காட்சி மூலம் இன்று தொடங்கி வைத்தார். இதன் மூலம் 4,147 பயனாளிகளுக்கு, ரூ.261.15 லட்சம் மதிப்பிலான 7,585 உதவி பொருட்கள் வழங்கப்படுகின்றன.
மாற்றுத் திறனாளிகளுக்கு உதவி பொருட்கள் வழங்கும் திட்டத்தின் கீழ் 3,551 மாற்றுத் திறனாளிகளுக்கும், ராஷ்ட்ரிய வயோஸ்ரீ திட்டத்தின் கீழ் மூத்த குடிமக்கள் 596 பேருக்கும் உதவி பொருட்கள் வழங்கும் முகாமை, அசாம் மாநிலத்தின் நகான் நகரில், மத்திய சமூக நீதி மற்றும் அதிகாரமளித்தல் துறை அமைச்சர் திரு தவார்சந்த் கெலாட் காணொலி காட்சி மூலம் இன்று தொடங்கி வைத்தார். இந்த முகாம், அசாமின் நகான் நகரில் உள்ள எல்பின்ஸ்டோன் பிபா பவனில் நடத்தப்பட்டது.
இங்கு மாற்று திறனாளிகள் மற்றும் மூத்த குடிமக்களுக்கு மூன்று சக்கர வண்டி, சர்க்கர நாற்காலி, ஊன்று கோல், ஸ்மார்ட் குச்சிகள், ஸ்மார்ட் போன்கள், காதுகேட்கும் கருவிகள் வழங்கப்பட்டன.
அசாமில் வட்டார அளவில் நடத்தப்படும் உதவி முகாம்களில், 4,147 பயனாளிகளுக்கு, ரூ.261.15 லட்சம் மதிப்பிலான 7,585 உதவி பொருட்கள் வழங்கப்படுகின்றன.
இந்நிகழ்ச்சியில் மத்திய அமைச்சர் திரு தவார் சந்த் கெலாட் பேசியதாவது:
மாற்றுத் திறனாளிகளின் மேம்பாட்டுக்கு, பிரதமர் தலைமையின் கீழ், சமூக நீதித் துறை அமைச்சகம் புதிய திட்டங்களை செயல்படுத்துகிறது. மாற்றுத் திறனாளிகளுக்கான பிரிவு 7-லிருந்து 21 ஆக அதிகரிக்கப்பட்டுள்ளது. அரசு வேலை வாய்ப்பில் மாற்றுத் திறனாளிகளுக்கான ஒதுக்கீடு 3-லிருந்து 4 சதவீதமாகவும், கல்வியில் 5 சதவீதமாகவும் அதிகரிக்கப்பட்டுள்ளது. நாடு முழுவதும் உள்ள மாற்றுத் திறனாளிகளுக்கு 50.33 லட்சம் தனிப்பட்ட அடையாள அட்டைகள் வழங்கப்படவுள்ளன. இவ்வாறு அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும் :
https://www.pib.gov.in/PressReleasePage.aspx?PRID=1676458
எரிசக்தி அமைச்சகம்
ரூ 1 லட்சம் கோடிக்கும் அதிகமான கடன் ஒப்புதல்களுடன் நிதி ஆண்டு 2019-20-ஐ வலுவான நிலையில் பிஎஃப்சி நிறைவு செய்தது
மின்சக்தித் துறையில் இந்தியாவின் முன்னணி வங்கி சாராத நிதி நிறுவனமும், மின்சக்தி அமைச்சகத்தின் கீழ் இயங்கும் மத்திய பொதுத் துறை நிறுவனமுமான பவர் ஃபைனான்ஸ் நிறுவனம் , கோவிட்-19 பெரும் பரவல் உள்ளிட்ட பல்வேறு சவால்களுக்கு இடையிலும், நிதி ஆண்டு 2019-20-ஐ  வலுவான நிலையில் பிஎஃப்சி நிறைவு செய்தது.
ரூ 1 லட்சம் கோடிக்கும் அதிகமான கடன் ஒப்புதல்களுடனும், சுமார் ரூ. 68,000 கோடி கடன் வழங்குதல்களுடனும் வலிமையான நிதி செயல்திறனை கடந்த நிதி ஆண்டில் இந்தக் கடன் நிறுவனம் வெளிப்படுத்தியது. கோவிட்-19-ஐ கட்டுப்படுத்துவதற்கான தேசிய பொதுமுடக்கத்துக்கு இடையிலும், மார்ச் 2020-இன் கடைசி வாரத்தில் ரூ. 11,000 கோடி கடன் வழங்கியது தான் அந்த ஆண்டின் சிறப்பம்சமாகும். வலிமையான தகவல் தொழில்நுட்ப உள்கட்டமைப்பின் துணையுடன், பணியாளர்கள் வீட்டிலிருந்து வேலை செய்த போதும் குறிப்பிடத்தகுந்த இந்தக் கடன் வழங்குதல் சாதனையை பிஎஃப்சியால் செய்ய முடிந்தது.
கடந்த வருடத்தின் போது, நிதி அலகுகளில் 16 அடிப்படைப் புள்ளிகள் குறைந்ததை சமாளித்து, மொத்த வருவாயில் 16 சதவீதம் வளர்ச்சியை பவர் ஃபைனான்ஸ் நிறுவனம் அடைந்தது. நிறுவனத்தின் நிகர செயல்படாத சொத்துகள் 4.55 சதவீதத்தில் இருந்து 3.8 சதவீதமாகக் குறைந்து, அதன் சிறப்பான செயல்திறனை வெளிப்படுத்தியது. மேலும், கடன் சொத்துகளில் 10 சதவீதம் வளர்ச்சியையும், நிதி செலவுகளில் 16 அடிப்படைப் புள்ளிகள் வீழ்ச்சியும், வட்டிப்பரவலில் 16 அடிப்படைப் புள்ளிகள் வளர்ச்சியையும் நிறுவனம் பதிவு செய்தது. மேலும், கடந்த நிதி ஆண்டின் போது, ரூ 2,700 கோடி மதிப்பிலான ரத்தன் இந்தியா அமராவதி மற்றும் ஜி எம் ஆர் சத்தீஸ்கார் ஆகிய இரண்டு அழுத்தத்துக்குள்ளானத் திட்டங்களுக்கு பவர் ஃபைனான்ஸ் நிறுவனம் தீர்வு கண்டது.
சவாலான சூழ்நிலைக்கு இடையிலும், நிதி ஆண்டு 2020க்கான வருடாந்திர நிகர லாபமான ரூ 6788 கோடி, பெருநிறுவன வரி விகிதத்தின் மாற்றத்தின் காரணமாக ஏற்பட்ட தாமதமான வரி சொத்தின்  ஒரு முறை தாக்கத்தைத் தவிர்த்து, நிதி ஆண்டு 2019க்கான நிகர லாபமான ரூ 6953 கோடியுடன் ஒப்பிடும் அளவிலேயே இருந்தது. நிதி ஆண்டு 2020-இன் கடைசி 45 நாட்களில் ஏற்பட்ட அசாதாரணமான 6 சதவீத விகித மாற்றத்தின் காரணமாகவும் லாபம் பாதிக்கப்பட்டது.
15 சதவீத வருவாய் வளர்ச்சி, 12 சதவீதக் கடன் சொத்து வளர்ச்சி, நிகர செயல்படாத சொத்துகள் 4.20 சதவீதத்தில் இருந்து 3.57 சதவீதமாகக் குறைந்தது ஆகியவை நிதி ஆண்டு 2019-20-இன்  நிதி சிறப்பம்சங்களாகும்.
விவசாயத்துறை அமைச்சகம்
பல்வேறு பயிர்களுக்கான குறைந்தபட்ச ஆதரவு விலை, வேளாண் திட்டங்கள் விவசாயிகளுக்கு அளிக்கும் பலன்கள் உள்ளிட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வேளாண் மற்றும் விவசாயிகள் நலன் அமைச்சர், திரு நரேந்திர சிங் தோமர், கீழ்க்கண்ட தகவல்களை அளித்தார்.
பிரதமரின் கிரிஷி சிஞ்சயி யோஜனா என்னும் திட்டம், நாட்டில் உள்ள அனைத்து விவசாய நிலங்களுக்கும் பாதுகாப்பான நீர் பாசனத்தை வழங்குவதற்காகவும், ஒரு சொட்டு தண்ணீரில் அதிக விளைச்சலை  உறுதி செய்வதற்காகவும், பெரிதும் விரும்பப்படும் ஊரக செழிப்பை உருவாக்குவதற்காகவும் 2015-16-இல் மத்திய அரசால் அறிமுகப்படுத்தப்பட்டது.
இந்த திட்டத்தின் கீழ் 2017-18-இல் மத்திய நிதி உதவியாக ரூபாய் 2819.49 கோடி வழங்கப்பட்டு, 10.48 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2018-19-இல் மத்திய நிதி உதவியாக ரூபாய் 2818.38 கோடி வழங்கப்பட்டு, 11.58 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2019-20-இல் மத்திய நிதி உதவியாக ரூபாய் 2700.01 கோடி வழங்கப்பட்டு, 11.72 லட்சம் ஹெக்டேர்கள் சொட்டு நீர் பாசனத்தில் பயன்பெற்றன.
விவசாயம் மாநிலங்கள் பட்டியலில் இருந்தாலும் வேளாண் துறையின் வளர்ச்சிக்காக மத்திய அரசு பல்வேறு திட்டங்களை செயல்படுத்தி வருகிறது.
மண்வள அட்டை திட்டத்தின் கீழ் 2015-16-இல் ரூ 200 கோடியும், 2016-17-இல் ரூ 368.30 கோடியும், 2017-18-இல் ரூ 458.76 கோடியும், 2018-19-இல் ரூ 384.19 கோடியும், 2019-20-இல் ரூ 333.95 கோடியும் ஒதுக்கப்பட்டது.
வேளாண்துறை இயந்திரமயமாக்கல் திட்டத்தின் கீழ் 2014-15-இல் ரூ 208.3 கோடியும், 2015-16-இல் ரூ 177.85 கோடியும், 2016-17-இல் ரூ 180 கோடியும், 2017-18-இல் ரூ 577.58 கோடியும், 2018-19-இல் ரூ 1200 கோடியும், 2019-20-இல் ரூ 1033.34 கோடியும் ஒதுக்கப்பட்டது. 2020-21-இல் இதுவரை ரூ 1033.39 கோடி ஒதுக்கப்பட்டுள்ளது.
காய்கறி சமையல் எண்ணெய்கள், பருப்புகள், பண்ணை பசுமை பழங்கள், பச்சை முந்திரி கொட்டைகள், பருத்தி மற்றும் வாசனைப் பொருட்கள் போன்ற முக்கிய வேளாண் பொருட்கள் நமது நாட்டில் இறக்குமதி செய்யப்படுகின்றன. மொத்த வேளாண் இறக்குமதியில் மேற்கண்ட பொருட்கள் 84 சதவீதம் பங்கை வகிக்கின்றன.
வேளாண் பொருட்களை பொருத்தவரை உபரியாகவே இந்தியாவில் உற்பத்தி செய்யப்படுகின்றன. உற்பத்தியை இன்னும் பெருக்குவதற்கு பல்வேறு நடவடிக்கைகள் எடுக்கப்பட்டு வருகின்றன.
அழுகக் கூடிய பழங்கள் மற்றும் காய்கறிகளை சேமித்து வைப்பதற்காக 8186 குளிர்பதன மையங்கள் நாடு முழுவதும் உள்ளன. இவற்றில் 374.25 லட்சம் மெட்ரிக் டன்கள் பொருட்களை சேமிக்கலாம்.
ஒருங்கிணைந்த தோட்டக்கலை வளர்ச்சி திட்டம், பிரதமரின் விவசாயிகள் சம்பதா திட்டம் போன்றவற்றின் மூலம் குளிர்பதன வசதிகளை ஊக்குவிப்பதற்காகவும், பெருக்குவதற்காகவும் நடவடிக்கைகள் எடுக்கப்பட்டு வருகின்றன.
கரிப், ராபி மற்றும் இதர வணிகப் பயிர்களின் குறைந்தபட்ச ஆதரவு விலையை அரசு உயர்த்தி உள்ளது. உற்பத்தி செலவை விட 50 சதவீதம் அதிகமாக கிடைக்க வேண்டும் எனும் நோக்கத்தில் விலைகள் உயர்த்தப்பட்டன.
தேசிய கிரிஷி விகாஸ் திட்டத்தின் கீழ், "புதுமைகள் மற்றும் வேளாண் தொழில் முனைவோர் வளர்ச்சி" என்னும் நடவடிக்கையை வேளாண், கூட்டுறவு மற்றும் விவசாயிகள் நலத்துறை செயல்படுத்தியுள்ளது.
வேளாண் மற்றும் அதை சார்ந்த துறைகளில் செயல்படும் 346 புது நிறுவனங்கள்  நிதி உதவிக்காக ரூ 36.72 கோடி நிதி உதவிக்காக தேர்ந்தெடுக்கப்பட்டுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658110
(Visitor Counter : 94
ஜல்சக்தி அமைச்சகம்
ஆரிட் பகுதிகளில் நிலத்தடி நீர் நிர்வாகத்திற்காக உயர்தர ஆய்வை திரு.கஜேந்திர சிங் ஷெகாவத்தும், டாக்டர் ஜிதேந்திர சிங்கும் இணைந்து தொடங்கி வைக்க உள்ளனர்
ஆரிட் பகுதிகளில் நிலத்தடி நீர் நிர்வாகத்திற்காக உயர்தர ஆய்வை மத்திய ஜல்சக்தி துறை அமைச்சர், அறிவியல் மற்றும் தொழில்நுட்பத் துறை  இணையமைச்சர் திரு.கஜேந்திர சிங் ஷெகாவத் மற்றும் புவிசார் அறிவியல் துறை  இணையமைச்சர், பிரதமர் அலுவலகம், ஊழியர் நலன், பொதுமக்கள் குறைத் தீர்ப்பு, ஓய்வூதியம், அணுசக்தி, விண்வெளித் துறை இணையமைச்சர் டாக்டர் ஜிதேந்திர சிங் ஆகியோர் இணைந்து தொடங்கி வைக்க உள்ளனர்.
ராஜஸ்தான் மாநிலம் ஜோத்பூரில் அக்டோபர் 5  அன்று இதனை அமைச்சர்கள் தொடங்கி வைப்பார்கள். ராஜஸ்தான், குஜராத், ஹரியானா, பஞ்சாப், இமாச்சலப்பிரதேசம் ஆகிய மாநிலங்களில் 3.88 லட்சம் சதுர கிலோ மீட்டர் பரப்பளவில் உயர்தர புவிசார் ஆய்வையும் இதர அறிவியல் ஆய்வுகளையும் மேற்கொள்ள ஜல்சக்தி அமைச்சகத்தின் மத்திய நிலத்தடி நீர் வாரியமும் ஐதராபாத்தில் உள்ள சிஎஸ்ஐஆர், தேசிய புவிசார் ஆராய்ச்சிக் கழகமும் ஒப்பந்தத்தில் கையெழுத்திட்டுள்ளனர்.
இந்த ஒப்பந்த்தத்தை செயல்படுத்துவதன் ஒரு பகுதியாக அக்டோபர் 5 அன்று ராஜஸ்தானில் அமைச்சர்கள் ஆய்வைத் தொடங்கி வைக்கின்றனர்.
உள்துறை அமைச்சகம்
சுபாஷ் சந்திர போஸ் நினைவாக தன்னலமற்ற தொண்டாற்றும் தனிநபர்கள், அமைப்புகளுக்கு விருதுகள்
பேரிடர் மேலாண்மையில் சிறப்பான பங்களிப்பையும், தன்னலமற்ற சேவையையும் ஆற்றி வரும் தனிநபர்கள் மற்றும் அமைப்புகளை அங்கீகரிக்கும் விதமாக, சுபாஷ் சந்திர போஸ் ஆப்த பிரபந்தன் புரஸ்கார் என்னும் வருடாந்திர விருதை இந்திய அரசு அறிவித்துள்ளது.
நேதாஜி சுபாஷ் சந்திர போசின் பிறந்த தினமான ஜனவரி 23 அன்று ஒவ்வொரு வருடமும் இந்த விருது அறிவிக்கப்படும். அமைப்பாக இருப்பின் ரூ 51 லட்சம் ரொக்கப் பரிசும் சான்றிதழும், தனிநபராக இருக்கும் பட்சத்தில் ரூ 5 லட்சம் ரொக்கப் பரிசும் சான்றிதழும் வழங்கப்படும்.
இந்த வருடத்திற்கான விருதுக்கு, 2020 ஜூலை 1 முதல் விண்ணப்பங்கள் வரவேற்கப்பட்டன. இது குறித்து அச்சு, காட்சி மற்றும் சமூக ஊடகங்களில் விரிவாக விளம்பரப்படுத்தப்பட்டு, 371 விண்ணப்பங்கள் வரப்பெற்றன.
இந்த வருட விருதிற்கு அமைப்பு பிரிவில் நீடித்த சுற்றுச்சூழல் மற்றும் சூழலியல் மேம்பாட்டு நிறுவனம் மற்றும் தனிநபர் பிரிவில் டாக்டர் ராஜேந்திர குமார் பண்டாரியும் தேர்ந்தெடுக்கப்பட்டுள்ளனர்.
பேரிடர் மேலாண்மை குறித்த, குறிப்பாக நிலச்சரிவுகள் குறித்த, அறிவியல் ஆய்வுகளுக்கு இந்தியாவில் அடித்தளம் அமைத்தவர்களில் ஒருவர் டாக்டர் ராஜேந்திர குமார் பண்டாரி ஆவார். சிஎஸ்ஐஆர்-சிபிஆர்ஐ மற்றும் மூன்று இதர இடங்களில் நிலச்சரிவு குறித்த இந்தியாவின் முதல் ஆய்வகத்தை அவர் உருவாக்கினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691607
சிறப்பு சேவைகள் மற்றும் கட்டுரைகள்
3வது ஜி20 நீடித்த நிதிக்கான செயற்குழு கூட்டத்தை முன்னிட்டு சென்னை ரிசர்வ் வங்கி பணியாளர் கல்லூரியில் ஜி 20 உள்நாட்டு மக்கள் தொடர்பு நிகழ்ச்சி நடைபெற்றது.
ஒரு நிலையான எதிர்காலத்தை அடைவதற்கான 3வது ஜி20 நீடித்த நிதிக்கான செயற்குழு கூட்டத்தை முன்னிட்டு சென்னை ரிசர்வ் வங்கி பணியாளர் கல்லூரியில் உள்நாட்டு மக்கள் தொடர்பு நடைபெற்றது. மாமல்லபுரத்தில் 3வது ஜி 20 நிலையான நிதி செயற்குழு  கூட்டத்திற்கு முன்னதாக சென்னை ரிசர்வ் வங்கி பணியாளர் கல்லூரியில் நிகழ்ச்சிக்கு ஏற்பாடு செய்யப்பட்டது. நிகழ்வில் நிதி அமைச்சகத்தின் ஆலோசகர் திருமதி கீது ஜோஷி வரவேற்புரை வழங்கினார்.
ஜி 20 இந்தியத்தலைமையின் கீழ், நீடித்த நிதிக்கான செயற்குழுவால் (எடுக்கப்பட்ட முன்னுரிமைகள் மூலம் வளரும் நாடுகளின் கவலைகளை நிவர்த்தி செய்வதில் ஜி 20 இன் முக்கியத்துவத்தை எடுத்துக்காட்டுகிறது. பருவநிலை நடவடிக்கைகள் மட்டுமல்லாது அதற்கும் அப்பாற்பட்ட காரணங்களுக்காகவும் நிதி திரட்டுதல் மற்றும் நிலையான நிதியை அளவிடுவதற்கான திறன் மேம்பாட்டு நடவடிக்கைகள் ஆகியவை இதில் அடங்கும். இந்த பட்டறையில் இந்தியாவில் சமூக தாக்க முதலீட்டை அதிகரிப்பது மற்றும் அனுபவப் பகிர்வு மற்றும் நீடித்த நிதிக்கான சுற்றுச்சூழல் அமைப்பின் திறனை வளர்ப்பது குறித்து இரண்டு குழு விவாதங்கள் நடைபெற்றன. குழு விவாதங்களை ரிசர்வ் வங்கியின் பொதுமேலாளர் திரு. பிரிஜ் ராஜ் நடத்தினார். குழுவில் மூத்த தொழில் வல்லுநர்கள் மற்றும் அதிகாரிகள் கலந்து கொண்டனர். சமூக தாக்க முதலீடுகள், சமூக திட்டங்களுக்கு தனியார் மூலதனத்தை ஈர்ப்பது மற்றும் சமூகப் பங்கு பரிவர்த்தனை பற்றிய விவாதங்கள் முதன்முறையாக எடுத்துக் கொள்ளப்பட்டன. வளர்ந்த மற்றும் வளரும் நாடுகள் எவ்வாறு ஒரு நிலையான எதிர்காலத்திற்காக ஒத்திசைவான மற்றும் ஒருங்கிணைந்த முறையில் முன்னோக்கிச் செல்ல இணைந்து செயல்பட முடியும் என்பது பற்றிய விவாதமும் நடைபெற்றது. விழிப்புணர்வுக்கான திறன் மேம்பாடு மற்றும் நிலையான நிதியுதவிக்கான சுற்றுச்சூழலைக் கட்டியெழுப்புவதில் சந்தையாளர்களின் செயலில் பங்கேற்பதற்கான உத்வேகமும் விவாதிக்கப்பட்டது. பயிலரங்கில் உள்ள குழுக்கள், ஒழுங்குமுறைகள், கொள்கை வகுப்பதில் உள்ள முன்னேற்றங்கள், நேர்மறையான சமூக தாக்கங்களுக்கு தனியார் நிதி திரட்டுவதற்கான வெற்றிக் கதைகள் குறித்து விரிவாக விவாதித்தனர்.
இந்நிகழ்வில் 200 பங்கேற்பாளர்கள் கலந்து கொண்டனர். இந்திய அரசின் நிதி அமைச்சகத்தின் அதிகாரிகள், திருமதி உமா சங்கர், மண்டல இயக்குநர், , சென்னை, திரு. K. பாபுஜி, முதல்வர், , சென்னை, திரு. அமித் சின்ஹா, பொது மேலாளர், ரிசர்வ் வங்கி உள்ளிட்டோரும் இந்நிகழ்ச்சியில் பங்கேற்றனர். இந்த நிகழ்வில் வணிக வங்கிகள், சிறு நிதி வங்கிகள், முதலீட்டு நிறுவனங்கள் போன்றவற்றின் பங்கேற்பும் இருந்தது. துறை சார்ந்த மாணவர்களும் ஆசிரியர்களும் பங்கேற்றனர்.
சிறப்பு சேவைகள் மற்றும் கட்டுரைகள்
வங்கி மோசடி வழக்கில் குற்றவாளிகளுக்கு ஐந்து ஆண்டு கடுங்காவல் சிறைதண்டனை
பஞ்சாப் தேசிய வங்கி அளித்த புகாரின் அடிப்படையில் மத்திய குற்றப்புலனாய்வு பிரிவு சிபிஐ-ன் பொருளாதார குற்றங்கள் பிரிவு சென்னையில் 20.5.2004 அன்று வழக்குப்பதிவு செய்தது. இதில் வி.எம்.எஸ். ஜாபருல்லா முதன்மை குற்றவாளியாக சேர்க்கப்பட்டார். இவருடன் வி.எம்.எஸ்.ஹாஜி முகமது, எஸ். தமிழ்ச்செல்வன், ஆர்.ரத்தினகுமார், ஆர்.விஜயகுமார் ஆகியோர் கூட்டு சதிசெய்து போலியான ஆவணங்களை உருவாக்கி ரூ.3 கோடி மோசடி செய்தது விசாரணையில் தெரியவந்தது.
இவர்களுக்கு எதிராக சென்னை எழும்பூரில் உள்ள கூடுதல் தலைமை பெருநகர மாஜிஸ்திரேட் நீதிமன்றத்தில் 7.3.2006 அன்று குற்றப்பத்திரிகை தாக்கல் செய்யப்பட்டது. இந்த வழக்கில் விசாரணை முடிவடைந்து 31.5.2002 அன்று நீதிபதி திருமதி ஆர். கிரிஜா ராணி தீர்ப்பு வழங்கினார்.
இதன்படி, குற்றவாளிகள் ஐந்து பேருக்கும் ஐந்து ஆண்டு கடுங்காவல் தண்டனை விதித்து தீர்ப்பு வழங்கப்பட்டது. மேலும் ஒவ்வொருவரும் ரூ.25,000 அபராதம் செலுத்தவேண்டும். தவறினால் ஆறு மாத கடுங்காவல் தண்டனை அனுபவிக்க வேண்டும் என்று தீர்ப்பில் குறிப்பிடப்பட்டதாக சென்னையில் உள்ள சிபிஐ- பொருளாதார குற்றப்பிரிவு கண்காணிப்பாளர் வெளியிட்ட செய்திக் குறிப்பில் தெரிவிக்கப்பட்டுள்ளது.
எரிசக்தி அமைச்சகம்
'மின்துறையில் எரிசக்தி சேமிப்பை மேம்படுத்துவதற்கான விரிவான கொள்கை கட்டமைப்பு குறித்த அறிக்கை' பற்றிய விவாதத்திற்கு மின்துறை அமைச்சர் தலைமை வகித்தார்
மத்திய அரசு மற்றும் மத்திய பொதுத்துறை நிறுவனங்களின் மூத்த அதிகாரிகள், புதுப்பிக்கத்தக்க எரிசக்தி உற்பத்தியாளர்கள், பிஎஸ்பி டெவலப்பர்கள் மற்றும் பேட்டரி உற்பத்தியாளர்கள் ஆகியோருடனான கூட்டத்திற்கு மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் காணொலி மூலம் இன்று தலைமை வகித்தார்.
'மின்துறையில் எரிசக்தி சேமிப்பை மேம்படுத்துவதற்கான விரிவான கொள்கை கட்டமைப்பு குறித்த அறிக்கை' பற்றி கூட்டத்தில் விவாதிக்கப்பட்டது.
கூட்டத்தில் பேசிய அமைச்சர், எரிசக்தி வீணாக்கப்படாமல் இருப்பதை உறுதி செய்வதே நமது நோக்கமாக இருக்க வேண்டும் என்றும், உபரியாக இருக்கும் அனைத்து வகை எரிசக்தியையும் சேமித்து வைக்க எப்போதும் தயார் நிலையில் இருக்க வேண்டும் என்றும் வலியுறுத்தினார்.
2030-ம் ஆண்டுக்குள் 500 ஜிகாவாட் புதுப்பிக்கத்தக்க எரிசக்தி என்ற இலக்கை எட்டுவதற்காக, சூரிய மற்றும் காற்றாலை துறைகளில் வரவிருக்கும் திட்டங்களுக்கு ஏற்ப ஆண்டு வாரியாக சேமிப்புத் திறனின் தேவையை உருவாக்க அமைச்சர் அறிவுறுத்தினார்.
தற்போதுள்ள நீர் மின்சார திட்டங்களுக்கு அருகில் உள்ள பம்ப் ஹைட்ரோ தளங்களை ஆய்வு செய்து அடையாளம் காணுமாறு அனைத்து நீர் மின்சார மத்திய பொதுத்துறை நிறுவனங்கள் மற்றும் தனியார் தொழிற்சாலைகளுக்கு அமைச்சர் அறிவுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771016
------
(Visitor Counter : 147
பிரதமர் அலுவலகம்
திரு அஜித் ஜோகியின் மறைவுக்கு பிரதமர் இரங்கல் தெரிவித்துள்ளார்
சத்தீஸ்கர் முன்னாள் முதல்வர் திரு அஜித் ஜோகியின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
"திரு அஜித் ஜோகி ஜி பொது சேவையில் ஆர்வமாக இருந்தார். இந்த ஆர்வம் அவரை ஒரு அதிகாரியாகவும் அரசியல் தலைவராகவும் கடுமையாக உழைக்க வைத்தது. ஏழைகளின், குறிப்பாக பழங்குடி சமூகங்களின் வாழ்க்கையில் நிறைய மாற்றங்களைக் கொண்டுவர அவர் பாடுபட்டார். அவரது மறைவு மிகுந்த வருத்தம் அளிக்கிறது. அவரது குடும்பத்தினருக்கு ஆழ்ந்த இரங்கல். அவரது ஆன்மா சாந்தி அடையட்டும்", என்றார் பிரதமர்.
சுற்றுச்சூழல் மற்றும் வனத்துறை அமைச்சகம்
உலகப் புலிகள் தினத்தன்று, மத்திய சுற்றுச்சூழல் அமைச்சர் கின்னஸ் சாதனையை நாட்டு மக்களுக்கு அர்ப்பணிக்க உள்ளார்
மத்திய அரசு, நமது நாட்டில் உள்ள புலிகள் எண்ணிக்கையை கேமரா மூலம் கண்காணித்து கணக்கெடுக்கிறது. உலகிலேயே மிகப் பெரிய அளவில் கேமரா மூலம் புலிகளைக் கண்காணித்து கணக்கெடுப்பதில் இந்தியா கின்னஸ் உலக சாதனையைப் படைத்துள்ளது. மத்திய சுற்றுச்சூழல் அமைச்சர் திரு.பிரகாஷ் ஜவடேகர், இந்த சாதனையை 2020 உலகப் புலிகள் தினத்தன்று நமது நாட்டு மக்களுக்கு அர்ப்பணிக்க உள்ளார்.
இந்த நிகழ்ச்சி, நாளை  புதுதில்லியில் உள்ள தேசிய ஊடக மையத்தில் காலை 11.00 மணியளவில் நடைபெற உள்ளது. இதனை காண்பதற்கான இணைப்பு https://youtu.be/526Dn0T9P3E ஆகும். நாடுமுழுவதுமிருந்து சுமார் 500 பங்கேற்பாளர்கள் இந்த நிகழ்வில் கலந்து கொள்ள உள்ளனர்.
புலிகள் வசிக்கும் நாடுகளின் தலைவர்கள், ரஷ்யாவில் உள்ள செயின்ட் பீட்டர்ஸ்பர்க்கில் 2010-ல் ஒன்று கூடி, 2022 ஆம் ஆண்டிற்குள் உலகில் உள்ள புலிகளின் எண்ணிக்கையை இரண்டு மடங்காக பெருக்குவது என்ற பிரகடனத்தில் கையெழுத்திட்டனர். இது புலிகள் பாதுகாப்புக்கான செயின்ட் பீட்டர்ஸ்பர்க் பிரகடனம் என்று அழைக்கப்படுகிறது. அதே கூட்டத்தில், ஆண்டுதோறும் ஜூலை 29-ந் தேதியை உலகப் புலிகள் தினமாகக் கொண்டாடுவது என்றும் தீர்மானிக்கப்பட்டது.
உலகப் புலிகள் எண்ணிக்கையில், தற்போது இந்தியாவில் சுமார் 70 சதவீதம் உள்ளது குறிப்பிடத்தக்கது.
நாளைய நிகழ்வில் மத்திய சுற்றுச்சூழல் அமைச்சர் புதிய இணையதளம் ஒன்றை துவக்கி வைத்து, தேசிய புலிகள் பாதுகாப்பு ஆணையகத்தின் பரப்புரை பத்திரிகை ஒன்றையும் வெளியிடுகிறார். இந்த நிகழ்வை கீழ்காணும் இணைப்பில் காணலாம் - https://youtu.be/526Dn0T9P3E.
சுற்றுச்சூழல் மற்றும் வனத்துறை அமைச்சகம்
புலிகள் பாதுகாப்பு குறித்த நான்காவது ஆசிய அமைச்சர்கள் நிலை மாநாட்டில் இந்தியாவின் நிலையை திரு பூபேந்தர் யாதவ் எடுத்துரைத்தார்
இயற்கை வளங்களை சார்ந்திருக்கும் சமூகத்தின் முக்கியமான அம்சம் புலிகள் பாதுகாப்பு என்றும் மக்களின் செயல்பாடு இந்தியாவின் புலிகள் பாதுகாப்பில் முக்கியமான இடத்தைப் பெற்றுள்ளது என்றும் சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்திர யாதவ் கூறினார். புலிகள் மீட்புத் திட்டம், புலிகள் பாதுகாப்புக்கான உறுதிப்பாடு குறித்த முன்னேற்றத்தை ஆய்வு செய்யும் முக்கிய நிகழ்வான புலிகள் பாதுகாப்பு குறித்த 4ஆவது ஆசிய அமைச்சர்கள் நிலையிலான மாநாட்டில் அமைச்சர் உரையாற்றினார்.
இந்த மாநாட்டை ஏற்பாடு செய்திருப்பதற்காக மலேசியாவுக்கும் உலகளாவிய புலிகள் அமைப்புக்கும் திரு யாதவ் பாராட்டு தெரிவித்தார். புலிகள் வாழ்விடத்திற்கான அடிப்படைக் கட்டமைப்பு விஷயத்தில் முன்மாதிரி நடவடிக்கைகளை மேற்கொண்டிருக்கும் மலேசிய அரசின் முயற்சிகளையும் அவர் பாராட்டினார்.
இந்த ஆண்டு பிற்பகுதியில் ரஷ்யாவின் விளாடிவோஸ்டாக் நகரில் நடைபெறவுள்ள உலகளாவிய புலிகள் குறித்த உச்சி மாநாட்டுக்கான புதுதில்லி பிரகடனத்தை இறுதிப்படுத்துவதை நோக்கி புலிகள் அதிகமுள்ள நாடுகளை இந்தியா கேட்டுக்கொள்வதாக அமைச்சர் கூறினார். உலகளாவிய புலிகள் குறித்த உச்சி மாநாட்டுக்கான உரையாடலுக்கு, 2010 புதுதில்லியில் நடைபெற்ற உச்சி மாநாட்டிற்கு முந்தைய கூட்டத்தில் நகல் பிரகடனம் இறுதி செய்யப்பட்டது.
புலிகளின் எண்ணிக்கையை 2022க்குள் இரண்டு மடங்காக்க வேண்டும் என்ற இலக்கினை 4 ஆண்டுகளுக்கு முன்னதாக 2018லேயே இந்தியா சாதித்துவிட்டதாக திரு யாதவ் தெரிவித்தார். இந்த வெற்றி சிங்கம், டால்ஃபின், சிறுத்தை, பனிச்சிறுத்தை போன்றவற்றையும் மற்றும் இதர சிறிய வகை வன விலங்குகளையும் அதிகரிப்பதில் பிரதிபலிக்கிறது என்று அவர் கூறினார்.
பிரதமர் திரு நரேந்திர மோடி தலைமையின் கீழ் புலிகள் பாதுகாப்புக்கு 2014ல் ரூ. 185 கோடி என்றிருந்த பட்ஜெட் ஒதுக்கீடு 2022ல் ரூ. 300 கோடியாக அதிகரித்துள்ளது என்ற தகவலை தெரிவித்த அமைச்சர், இந்தியாவில் உள்ள 14 புலிகள் காப்பகங்கள் சர்வதேச சிஏ/டி எஸ் அங்கீகாரத்துடன் விருதுகளை ஏற்கனவே பெற்றுள்ளன என்றும் மேலும் சில புலிகள் காப்பகங்கள் சிஏ/டிஎஸ் அங்கீகாரம் பெற முயற்சி செய்வதாகவும் கூறினார்.
புலிகள் பாதுகாப்பில் மிகவும் முக்கியமாக விளங்குகின்ற முன்களப் பணியாளர்களாக விளங்கும் ஒவ்வொரு ஒப்பந்த மற்றும் தற்காலிக ஊழியர்களுக்கும் தொழிலாளர் நலன் மற்றும் வேலைவாய்ப்பு அமைச்சகத்தின் சமீபத்திய திட்டத்தின் கீழ் ரூ 2 லட்சம் காப்பீடு வழங்கப்படுவதாகவும் ஆயுஷ்மான் திட்டத்தின் கீழ் ரூ.5 லட்சம் சுகாதாரப் பாதுகாப்பு அளிக்கப்படுவதாகவும் அமைச்சர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:
https://pib.gov.in/PressReleasePage.aspx?PRID=1791473
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இந்தியாவின் முதல் அதிவேக ரயிலின் மாதிரி வெளியீடு
இந்தியாவின் முதல் அதிவேக ரயிலின் முதல் மாதிரிப்படம் வீட்டுவசதி மற்றும் நகர்ப்புற விவகாரங்கள் அமைச்சக செயலாளரும், தேசிய தலைநகர் பகுதியின் பிராந்திய போக்குவரத்துக் கழகத்தின் தலைவருமான திரு துர்காசங்கர் மிஸ்ராவால் இன்று வெளியிடப்பட்டது.
நிகழ்ச்சியில் பேசிய திரு மிஸ்ரா, நமது மாண்புமிகு பிரதமரின் லட்சியமான தற்சார்பு இந்தியாவின் ஐந்து தூண்களில் ஒன்றாக உள்கட்டமைப்பு இருக்கிறது. இந்த அதிவேக ரயில்கள் முழுவதும் அரசின் 'மேக் இன் இந்தியா' கொள்கையின் கீழ் தயாரிக்கப்படுவது பெருமை அளிக்கிறது என்றார்.
சுற்றுச்சூழலுக்கு நட்பான, குறைந்த எரிபொருளில் இயங்கும் இந்த ரயில்கள், பொருளாதார வளர்ச்சியை அதிகப்படுத்தி, வாய்ப்புகளை உருவாக்கி, தேசிய தலைநகர் பகுதியில் வாழ்க்கை தரத்தை உயர்த்தும் என்று நம்பிக்கை தெரிவித்தார்.
தேசிய தலைநகர் பகுதியின் பிராந்திய போக்குவரத்துக் கழகத்தின் நிர்வாக இயக்குநர் திரு வினய் குமார் சிங், தேசிய தலைநகர் பகுதியின் பிராந்திய போக்குவரத்துக் கழக நிர்வாகக்குழுவின் அனைத்து உறுப்பினர்கள் மற்றும் வீட்டுவசதி மற்றும் நகர்ப்புற விவகாரங்கள் அமைச்சக மூத்த அதிகாரிகள் உள்ளிட்டோர் நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1659084
(Visitor Counter : 189
பாதுகாப்பு அமைச்சகம்
மும்பையில் இந்திய கடலோர காவல்படை நடத்திய ஆறு நட்பு நாடுகளின் அதிகாரிகள் மற்றும் மாலுமிகளுக்காக கடல்சார் மீட்பு ஒருங்கிணைப்பு மைய செயல்பாடுகள், தேடல் மற்றும் மீட்பு நடவடிக்கைகள் குறித்து ஒரு வாரகால பயிற்சி வகுப்பு நிறைவு
மும்பையில் இந்திய கடலோர காவல்படை நடத்திய ஆறு நட்பு நாடுகளின் அதிகாரிகள் மற்றும் மாலுமிகளுக்காக கடல்சார் மீட்பு ஒருங்கிணைப்பு மைய செயல்பாடுகள், தேடல் மற்றும் மீட்பு நடவடிக்கைகள் குறித்து ஒரு வாரகால  பயிற்சி வகுப்பு நிறைவு பெற்றது.
இந்திய தொழில்நுட்ப மற்றும் பொருளாதார ஒத்துழைப்புத் திட்டத்தின் கீழ் நடைபெற்ற இந்த பயிற்சி வகுப்பில், பங்களாதேஷ், சீஷெல்ஸ், இலங்கை, மொரிஷியஸ், மியான்மர் மற்றும் மாலத்தீவு ஆகிய ஆறு நட்பு நாடுகளைச் சேர்ந்த கடல்சார் பாதுகாப்பு முகமைகளின் அதிகாரிகள் மற்றும் மாலுமிகள் கலந்து கொண்டனர். இந்தச் சிறப்புப் பயிற்சியில் மொத்தம் 22 பயிற்சியாளர்கள்  பங்கேற்றனர்.
கடல்சார் தேடல், மீட்பு, திட்டமிடல் மற்றும் ஒருங்கிணைப்பு, உலகளாவிய கடல்சார் ஆபத்து மற்றும் பாதுகாப்பு அமைப்பு, வானூர்தி மற்றும் கடல்சார் தேடல்-மீட்பு, செயற்கைக்கோள் உதவியுடன் உதவி நடவடிக்கைகள் போன்றவற்றின் பின்புலத்தில் சர்வதேச நடைமுறைகளுக்கு உட்பட்டு இந்த பயிற்சி வடிவமைக்கப்பட்டுள்ளது.
இந்தப் பயிற்சியில் இந்திய தேசிய பணி கட்டுப்பாட்டு மையம், இந்திய விண்வெளி ஆராய்ச்சி நிறுவனம், இந்திய விமான நிலைய ஆணையம், கடல் தகவல் சேவைகளுக்கான இந்திய மையம் மற்றும் இந்திய கடலோர காவல்படை போன்றவற்றைச் சேர்ந்த நிபுணர்கள் விரிவுரைகளை வழங்கினர். மேலும் பணி சார்ந்த செயல்முறை பயிற்சிகள் மும்பை விமான நிலையத்தின் தலைமை இயக்குநர் கப்பல் தகவல் மையத்திலும், விமானப் போக்குவரத்து கட்டுப்பாட்டு நிலையத்திலும் நடைபெற்றது.
இந்த பயிற்சி வகுப்பை கடலோர காவல்படை மண்டல  இன்ஸ்பெக்டர் ஜெனரல் எம்.வி.பட்கர் தொடங்கி வைத்தார்.